Ondersoek ná mallemeule by Cresta omvalMallemeule by Cresta-winkelsentrum (Foto word met vergunning op Maroela Media gepubliseer) Foto: Jacks Kruger, Die bestuur van Cresta-winkelsentrum in Randburg het Saterdag gesê ŉ ondersoek word van stapel gestuur ná ŉ mallemeule by die sentrum omgeval het. “Die voorval het omstreeks 10:30 by Route 66 van die vermaakafdeling plaasgevind. Die mallemeule het in die middel van ŉ rit gebreek en met vier passasiers aan boord omgeval,” het Virginia Bester, algemene bestuurder van die sentrum, gesê. “Die bestuur van die sentrum het binne minute reageer om onmiddellik bystand te lewer aan die vier kinders op die mallemeule en die families en klante wat in daardie stadium in die omgewing was,” het sy gesê. “Ons kan vol vertroue berig dat al vier kinders dadelik na die mediese afdeling gehaas is vir professionele ondersoek ná die voorval. Nie een van hulle het enige beserings opgedoen nie.” Bester het gesê ŉ ondersoek is van stapel gestuur om die oorsaak te bepaal. “Ons het reeds kontak gemaak met die eienaar van Route 66, waar die voorval plaasgevind het en sal terugvoer gee sodra die ondersoek en veiligheidsassessering afgehandel is. Die veiligheid van ons klante is ŉ hoë prioriteit en van die grootste belang. Die gebied is onbepaald gesluit, hangende die ondersoek.” Volgens haar het hulle ook met die kinders se ouers gesels en sal met hulle in kontak bly soos die ondersoek vorder. Maroela Media het vroeër berig die fotograaf Jacks Kruger was met sy sesjarige dogter ook by die sentrum. Hulle was op pad na die mallemeule toe die voorval plaasgevind het. Lees meer.